
AVIZ
asupra propunerii legislative privind înfiinţarea comunei Trei                                                                                                                                                                                                                                                                  Sate, judeţul Mureş, prin reorganizarea comunei Ghindari
În conformitate cu prevederile Regulamentului Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu  propunerea legislativă privind înfiinţarea comunei Trei Sate, judeţul Mureş, prin reorganizarea comunei Ghindari, trimisă cu adresa nr. P.l.-X 664 din 21 decembrie 2005, înregistrată  sub nr. 31/1144 din 22.12.2005.


Camera Deputaţilor este prima Cameră sesizată.
Potrivit prevederilor art.61 din Regulamentul Camerei Deputaţilor, comisia a dezbătut propunerea legislativă, menţionată mai sus, în şedinţa din 30 ianuarie 2006.


Membrii comisiei au examinat propunerea legislativă supusă avizării şi expunerea de motive la proiectul de lege.
În urma dezbaterilor, comisia a hotărât, cu unanimitate de voturi, avizarea favorabilă a  propunerii legislative.

În raport de obiectul şi conţinutul său, proiectul de lege face parte din categoria legilor organice.

